Dis hoeveel die verbod op tabak SA kos | Maroela Media
Die regering het Woensdag gesê verkope van tabakprodukte word verbied onder die huidige vlak 3-regulasies (Foto: ANA)
Die voortgesette tabakverbod kos die regering daagliks R35 miljoen aan belasting en moet onmiddellik opgehef word. Só het die British American Tobacco South Africa (Batsa) Donderdag na aanleiding van 'n navorsingsverslag deur die navorsingseenheid oor die ekonomie van aksynsprodukte by die Universiteit van Wes-Kaapland (UWK) gesê.
Batsa sê in 'n verklaring dat die verbod op die verkoop van tabakprodukte ná 118 dae van landwye afsondering die regering meer as R4 miljard aan aksynsbelasting kos en ook aansienlike werkverliese tot gevolg het.
Die verklaring van Batsa volg op die bekendmaking van die UWK-verslag waarin die opstellers tot die gevolgtrekking kom dat die verlenging van die verbod tot begin Mei 'n bonanza vir die swartmark opgelewer het. Die onwettige verkoop van sigarette het sedertdien skerp toegeneem.
"Volgens die verslag het slegs 9% van die 23 000 respondente wat aan die navorsing deelgeneem het, opgehou rook. "Dit is 'n bewys dat die regering se wens om rokers te dwing om op te hou rook, ten einde te verhoed dat hulle ernstig siek word weens Covid-19, misluk het," lui Batsa se verklaring.
Luidens die verslag koop 93% van die land se rokers steeds sigarette. "Dit beteken dat miljoene onwettige aksies van koop en verkoop van sigarette elke dag reg oor die land plaasvind," sê Batsa.
Die navorsing het ook bewys dat die prys van sigarette wat onwettig verkoop word, tydens die voortgesette afsonderingstydperk selfs verder die hoogte ingeskiet het.
Die navorsers stel voor dat die verbod sowel as belasting op tabakprodukte onmiddellik opgehef moet word. Batsa sê om belasting te hef sal nie werk nie, omdat dit onwettige handelaars net verder die oormag gaan gee.
Johnny Moloto, Batsa se hoof van buitelandse sake, sê meer hulpbronne moet eerder aan die Suid-Afrikaanse Inkomstediens (SAID) toegewys word om die onwettige sigarethandel te bekamp.
"Onwettige verskaffers gaan nie skielik die wet gehoorsaam en belasting betaal wanneer die verbod uiteindelik opgehef word nie. Hulle het voor die afsondering belasting ontduik, hulle het miljarde ten tyde van die afsondering gemaak en hulle sal steeds belasting ontduik ná die verbod.
"Die mark is heeltemal oorgeneem deur onwettige sigaretverskaffers ten koste van wetsgehoorsame en belastingvoldoende vervaardigers," sê Moloto.
Die Fair-Trade Independent Tobacco Association (Fita) sowel as Batsa is tans in hofsake gewikkel om die verbod te laat ophef.
Die regering het Woensdag gesê verkope van alkohol en tabakprodukte word verbied onder die huidige vlak 3-regulasies en die besluit kan enige tyd hersien word deur die betrokke strukture indien die toestand wat daartoe gelei het, verander.
Ou kop doek en haar regering het mos baie geld wat in pension fondse le hulle vat sommer daar as daar koert. Dan gaan die IMF ook vir die komuniste geld leen om net weer te plunder. Daar is geen verskil tussen Zanu Pf van zimbabwe en die ANC nie.
Hul is min gepla oor die geld beslis hoeveel huise en skole kon daar gebou word. Waar gaan hul geld kry vir al die werklose mense. Lyk of dit net 'n manier is om mense verder te verarm en om hul huise, karre en besittings op veilig gs vir 'n appel en ui in te palm
Ja SA verloor maar nie ou Kopdoek en Regering nie – Glo my ONS WEET HOOR ONS WEET.
Is die Polisie nie veronderstel om hierdie onwettige handel te teiken nie? Minister Cele is baie stil oor hulle suksesse in hierdie verband. Dis vreemd???
Ek laat my nie vertel dat die lede van SAPS wat rook op gehou het nie . Dit wil se dat hulle ook deel is van die groep rokers wat sigarette onwettig koop en dus maak hulle , hulself skudig aan dit waarteen hulle veronderstel is om te bekamp . Die regering skiet hulle self in voet reg deer die knieg , en verarm en verhonger die armste van die armste . Dit is op diem einde van die dag hulle mense wat vir hulle stem . Nou vra ek maar net , wat nou ???